proxectonos/corpus_dominio_legal_administrativo_tmp huggingface dataset:
DECRETO 127/2004, do 10 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado Plan Galicia: acondicionamento da AC-550 Cee-Ribeira, treito: Muros-Noia, subtreito: Muros-límite municipal A Serra de Outes. (Clave AC/03/005.01).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 24/06/2004

Con data do 25 de maio de 2004, o director xeral de Obras Públicas, por delegación do conselleiro
de Política Territorial, Obras Públicas e Vivenda aprobou o expediente de información pública e definitivamente o proxecto de trazado Plan Galicia: acondicionamento da AC-550 Cee-Ribeira, treito: Muros-Noia, subtreito: Muros-límite municipal A Serra de Outes (clave: AC/03/005.01).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, toda vez que os usuarios poderán utilizar para os seus desprazamentos unha vía con parámetros e características que melloran as súas condicións de circulación e, ao mesmo tempo, con tal actuación conséguese avanzar no cumprimento dos obxetivos do Plan de Dinamización Económica-Plan Galicia aprobado polo Consello da Xunta de Galicia o 23 de xaneiro de 2003.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dez de xuño de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado Plan Galicia: acondicionamento da AC-550 Cee-Ribeira, treito: Muros-Noia, subtreito: Muros-límite municipal A Serra de Outes (clave: AC/03/005.01).
Santiago de Compostela, dez de xuño de dous mil catro.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas
e Vivenda
DECRETO 125/2004, do 17 de xuño, polo que se dispón o nomeamento do secretario xeral do Consello Económico e Social de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 21/06/2004

En virtude do establecido no artigo 8, parágrafo segundo, da Lei 6/1995, do 28 de xuño, pola que se crea o Consello Económico e Social de Galicia, por proposta conxunta dos conselleiros de Economía e Facenda e de Asuntos Sociais, Emprego e Relacións Laborais e logo de consulta coas organizacións empresariais e sindicais representadas no consello,
DISPOÑO:
Artigo único.-Noméase secretario xeral do Consello Económico e Social de Galicia, a Carlos Monclús Díez de Ulzurrun.
Santiago de Compostela, dezasete de xuño de dous mil catro.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
CORRECCIÓN de erros.-Decreto 416/2003, do 27 de novembro, sobre axudas aos usuarios da A-9, entre Vigo e O Morrazo residentes na provincia de Pontevedra e entre A Coruña e A Barcala residentes na provincia da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 22/06/2004

Advertidos erros nos anexos do devandito decreto, publicados no Diario Oficial de Galicia nº 232, do venres 28 de novembro de 2003, páxinas 14.650 a 14.652, cómpre publicalos a seguir:
RESOLUCIÓN do 23 de abril de 2004 pola que se fan públicas as taxas para aboar pola inscrición nas convocatorias para a selección de persoal da Universidade de Santiago de Compostela (USC), de conformidade coa Lei 6/2003, de taxas, prezos e exaccións reguladoras da Comunidade Autónoma de Galicia.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 15/06/2004

No Diario Oficial de Galicia do 11 de decembro de 2003 publicouse a Lei 6/2003, de taxas, prezos e exaccións reguladoras da Comunidade Autónoma de Galicia. Esta norma, aplicable á USC en virtude do seu artigo 3 establece as taxas por servizos administrativos.
Este reitorado,
RESOLVEU:
Primeiro.-As taxas para aboar pola inscrición nas convocatorias para a selección de persoal da USC, de conformidade coa Lei 6/2003, de taxas, prezos e exaccións reguladoras da Comunidade Autónoma de Galicia, actualizadas pola Lei 8/2003, do 23 de decembro, de orzamentos xerais da Comunidade Autónoma de Galicia, serán:
Para acceder a un posto de traballo do grupo A ou grupo I do convenio: 36,72 A.
Para acceder a un posto de traballo do grupo B ou grupo II do convenio: 31,62 A.
Para acceder a un posto de traballo do grupo C ou grupo III do convenio: 27,54 A.
Para acceder a un posto de traballo do grupo D ou grupo IV do convenio: 22,44 A.
Segundo.-A Universidade poderá determinar para a inscrición en listas de espera o pagamento da taxa establecida na devandita lei.
Terceiro.-A taxa aboarase no momento en que se presente a solicitude para participar no proceso selectivo ou para inscribirse nunha lista.
Cuarto.-O pagamento das taxas poderá exixirse no momento da solicitude por coincidir este co devengo.
Quinto.-Gozarán de exención na inscrición nas convocatorias para a selección de persoal as persoas con minusvalidez igual ou superior ao 33%, logo de xustificación documental.
Santiago de Compostela, 23 de abril de 2004.
Senén Barro Ameneiro
Reitor da Universidade de Santiago de Compostela
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 27 de maio de 2004 pola que se fai pública a validación dun curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/06/2004

A Orde do 26 de novembro de 1993 (DOG do 23 de decembro), no seu artigo 2 establece que se lles validará o curso de especialidade en lingua galega aos licenciados en filoloxía e aos diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Conceder a validación dun curso de especialidade en lingua galega ás persoas que se relacionan a seguir,
por reuniren os requisitos establecidos no artigo 2 da Orde de 26 de novembro de 1993:
María del Carmen López Otero: 33855123.
Adela Castro Romero: 76405447.
Mercedes Leobalde García: 32778663.
Artigo 2º
A Consellería de Educación e Ordenación Universitaria expediralles os correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 28 de maio de 2004.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Decreto 106/2004, do 27 de maio, polo que se establece a estrutura orgánica da Consellería de Medio Ambiente.
CONSELLERÍA DE MEDIO AMBIENTE — I. DISPOSICIÓNS XERAIS — 09/06/2004

Advertidos erros no devandito decreto, publicado no DOG nº 107, do venres, 4 de xuño de 2004, cómpre facer as oportunas correccións:
-No artigo 10º da páxina 7.969, onde di: «A presidencia do consello será asumida polo conselleiro de Medio Ambiente; a vicepresidencia polo director xeral de Desenvolvemento Sostido e a secretaría polo subdirector xeral de Calidade Ambiental...», debe dicir: «A presidencia do consello será asumida polo conselleiro de Medio Ambiente; a vicepresidencia polo director xeral de Desenvolvemento Sostible e a secretaría polo subdirector xeral de Fomento do Desenvolvemento Sostible...».
-No artigo 2º punto 2, onde di: «2. Adcríbese á Consellería de Medio Ambiente o organismo autónomo Augas de Galicia», debe dicir: «2. Adscríbese á Consellería de Medio Ambiente o organismo autónomo Augas de Galicia e o ente público Obras e Servizos Hidráulicos».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Resolución do 28 de maio de 2004 pola que se lle dá publicidade ao acordo do Consello de Dirección do Instituto Galego de Promoción Económica, Igape, que aproba a reorganización do seu persoal directivo.
INSTITUTO GALEGO DE PROMOCIÓN ECONÓMICA — I. DISPOSICIÓNS XERAIS — 18/06/2004

Advertidos erros na referida resolución, publicada no DOG nº 111, do 10 de xuño de 2004, procede facer as seguintes correccións:
-Na páxina 8.238, onde di: «2.1.1. Subdirección de Promoción.
2.1.2. Subdirección de Difusión Tecnolóxica.
2.1.1. Subdirección de Promoción, que exercerá, baixo a dependencia directa do director da área, as seguintes funcións:»; debe dicir: «2.1.1. Subdirección de Promoción Empresarial.
2.1.2. Subdirección de Difusión Tecnolóxica e Plans Estratéxicos Empresariais.
2.1.1. Subdirección de Promoción Empresarial, que exercerá, baixo a dependencia directa do director da área, as seguintes funcións:»
-Na páxina 8.239, onde di: «2.1.2. Subdirección de Difusión Tecnolóxica, que exercerá, baixo a dependencia directa do director da área, as seguintes funcións:»; debe dicir: «2.1.2. Subdirección de Difusión Tecnolóxica e Plans Estratéxicos Empresariais, que exercerá, baixo a dependencia directa do director da área, as seguintes funcións:»
ORDE do 1 de xuño de 2004 pola que se resolve a cesión de material para o Plan de Salvamento en Praias de Galicia (Sapraga), para misións de protección civil.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 08/06/2004

Por Orde do 20 de febreiro de 2004 (DOG nº 48, do 9 de marzo), a Consellería de Xustiza, Interior e Administración Local ditou normas para a cesión en propiedade de material para o Plan de Salvamento en Praias de Galicia (Sapraga), para misións de protección civil, aos concellos e mancomunidades de concellos galegos.
Visto o informe técnico emitido polos delegados provinciais de protección civil e a proposta de resolución da Comisión Avaliadora, en aplicación do artigo 7 da Orde do 20 de febreiro,
RESOLVO:
Primeiro.-Conceder con cargo á aplicación 13.03.231A.623.0 dos orzamentos xerais da Comunidade Autónoma de Galicia para o ano 2004, a
cesión en propiedade de material para o Plan de Salvamento en Praias de Galicia (Sapraga), aos concellos da provincia da Coruña: Ares, Arteixo, Boiro, Cabana de Bergantiños, Camariñas, Carballo, Cariño, Cedeira, Cee, Corcubión, A Coruña, Dumbría, Ferrol, Fisterra, A Laracha, Laxe, Malpica, Miño, Muros, Muxía, Noia, Ortigueira, Outes, A Pobra do Caramiñal, Ponteceso, Pontedeume, Porto do Son, Rianxo, Ribeira, Sada e Valdoviño; da provincia de Lugo: Barreiros, Burela, Cervo, Chantada, Foz, Ribadeo, O Vicedo, Viveiro e Xove; da provincia de Ourense: Avión, O Carballiño, Coles, Muíños, Ourense e A Veiga; e da provincia de Pontevedra: Bueu, Cambados, Cangas, Catoira, O Grove, A Guarda, Marín, Moaña, Mondariz, Pontecesures, Portas, Redondela, Sanxenxo, Tui e Mancomunidade de Concellos do Val Miñor, Vigo e Vilaboa.
Segundo.-Notificarlles o contido desta resolución os concellos e mancomunidades beneficiarios, especificando as condicións particulares que deberán cumprir, e que se formalizará mediante acta na que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 1 de xuño de 2004.
Jesús Carlos Palmou Lorenzo
Conselleiro de Xustiza, Interior e Administración
Local
RESOLUCIÓN do 24 de maio de 2004 pola que se lle levanta a incapacitación á confraría de pescadores de Vilaxoán para ser beneficiaria de axudas, subvencións, indemnizacións ou beneficios de calquera tipo declarada pola Resolución do 14 de outubro de 2003.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 22/06/2004

Á vista dos seguintes feitos:
Primeiro.-Por Resolución do 14 de outubro de 2003 (DOG nº 206, do 23 de outubro) a Consellería de Pesca e Asuntos Marítimos declarou a confraría de pescadores de Vilaxoán incapacitada para ser beneficiaria de axudas, subvencións, indemnizacións ou beneficios de calquera tipo, ata nova orde, en aplicación do disposto na disposición adicional cuarta do Decreto 261/2003, do 30 de xullo, polo que se aproban as normas reguladoras das confrarías de pescadores e as súas federacións.
Segundo.-Polo Decreto 408/2003, do 13 de novembro (DOG nº 223, do 17 de novembro) acordouse a intervención administrativa da confraría de pescadores de Vilaxoán.
Terceiro.-Con data do 3 de decembro de 2003 a confraría de pescadores de Vilaxoán presentou as contas anuais dos exercicios 2001 e 2002, que foron analizadas pola empresa encargada da intervención administrativa.
E tendo en conta os seguintes fundamentos de dereito:
Un.-Unha vez cumpridas as obrigas que se establecen no capítulo V do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, por parte da confraría de pescadores de Vilaxoán, e que deron lugar á Resolución do 14 de outubro de 2003, procede levantar a incapacitación.
Esta consellería, actuando en virtude das súas competencias,
RESOLVE:
Declarar a confraría de pescadores de Vilaxoán capacitada novamente para poder ser beneficiaria de axudas, subvencións, indemnización ou beneficios de calquera tipo, levantando a incapacitación declarada pola Resolución do 14 de outubro de 2003 (DOG nº 206, do 23 de outubro).
Esta resolución esgota a vía administrativa e contra esta poderán os interesados interpor recurso contencioso-administrativo ante a Sala do Contencioso do Tribunal Superior de Xustiza de Galicia, no prazo de dous meses, contado desde o día seguinte ao da súa notificación, de conformidade co disposto no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de maio de 2004.
Enrique César López Veiga
Conselleiro de Pesca e Asuntos Marítimos
ORDE do 31 de maio de 2004 pola que se aproba a modificación do artigo 29 dos estatutos da Fundación Ramón González Ferreiro e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/06/2004

Analizado o expediente de referencia, promovido pola Fundación Ramón González Ferreiro, domiciliada en Paciños, Allariz (Ourense).
Resultando que a Consellería de Educación e Ordenación Universitaria por Orde do 5 de xuño de 1986 (DOG do 16 de xuño), declarou de interese galego a Fundación Ramón González Ferreiro, e foi clasificada como benéfico-docente por orde da mesma consellería do 24 de xuño de 1986 (DOG do 11 de xullo), inscribíndose no Rexistro de Fundacións deste protectorado co número 163.
Resultando que a Fundación Ramón González Ferreiro solicitou ante este protectorado a modificación do artigo 29 dos seus estatutos, segundo consta na certificación da súa aprobación polo padroado, con data do 17 de decembro de 2003, e na escritura pública do notario Fernando Pérez Rubio, do 31 de marzo de 2004, co número de protocolo nº 195.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modificar os seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos exixidos no artigo 10 da Lei 7/1983, e 32.3º e 38 do dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE:
Primeiro.-Aprobar a modificación do artigo 29, dos estatutos da Fundación Ramón González Ferreiro, segundo consta na escritura pública do notario Fernando Pérez Rubio, de Allariz, con data do 31 de marzo de 2004, protocolo número 195.
Segundo.-Practicar a inscrición desta modificación estatutaria no Rexistro de Fundacións deste protectorado, logo da publicación da presente orde no Diario Oficial de Galicia, data a partir da que entrará en vigor tal cambio estatutario.
Terceiro.-A presente disposición pon fin á vía administrativa, de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, poderá ser recorrida potestativamente mediante o recurso de reposición no prazo dun mes ante o conselleiro de Educación e Ordenación Universitaria, ou ben impugnada directamente ante a xurisdición contencioso-administrativa, no prazo de dous meses, contado desde o día seguinte ó da súa publicación no Diario Oficial de Galicia.
Santiago de Compostela, 31 de maio de 2004.
Celso Currás Fernández
Conselleiro de Educación e Ordenación
Universitaria
CONSELLERÍA DE POLÍTICA AGROALIMENTARIA E
DESENVOLVEMENTO RURAL
DECRETO 119/2004, do 3 de xuño, polo que se aproba o cambio de denominación do Colexio Oficial de Graduados Sociais da Coruña, que pasa a denominarse Colexio Oficial de Graduados Sociais da Coruña e Ourense.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 18/06/2004

De acordo co establecido no artigo 150.2º da Constitución española, a Lei orgánica 16/1995, do 27 de decembro, de transferencia de competencias á Comunidade Autónoma galega, transfire no marco da lexislación básica do Estado, o desenvolvemento
lexislativo e a execución en materia de corporacións de dereito público representativas de intereses económicos e profesionais, complementando así o ámbito competencial determinado no artigo 27.29º do Estatuto de autonomía de Galicia.
A transferencia en materia de colexios oficiais ou profesionais fíxose efectiva a través do Real decreto 1643/1996, do 5 de xullo e asumiuse polo Decreto 337/1996, do 13 de setembro, da Xunta de Galicia.
O artigo 13.3º da Lei 11/2001, do 18 de setembro, de colexios profesionais da Comunidade Autónoma de Galicia, ditada en virtude da devandita competencia, faculta a Administración autonómica para iniciar o cambio de denominación dun colexio pro
fesional. A aprobación do cambio de denominación dun colexio profesional realizarase por medio de decreto do Consello da Xunta de Galicia. O cambio prodúcese como consecuencia da necesaria adaptación da denominación do colexio profesional ao ámbito territorial vixente, que é o das provincias da Coruña e Ourense. O colexio afectado non efectuou alegacións á iniciativa do cambio.
Tendo en conta o exposto, en virtude do uso da competencia atribuída polo artigo 34.5º da Lei 1/1983, do 22 de febreiro, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día tres de xuño de dous mil catro,
DISPOÑO:
Artigo único.-Cambio de denominación.
Aprobar o cambio de denominación do Colexio Oficial de Graduados Sociais da Coruña, que pasa a denominarse Colexio Oficial de Graduados Sociais da Coruña e Ourense.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, tres de xuño de dous mil catro.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Administración
Local
CORRECCIÓN de erros.-Orde do 13 de maio de 2004 pola que se convocan as bolsas correspondentes a diversas accións de formación de investigadores do Programa de Recursos Humanos do Plan Galego de Investigación, Desenvolvemento e Innovación Tecnolóxica para o ano 2004 e se actualizan as bases correspondentes aprobadas pola Orde do 15 de xullo de 2002 (Diario Oficial de Galicia do 24 de xullo).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 09/06/2004

Advertido erro na devandita orde publicada no Diario Oficial de Galicia número 96 do xoves, día
20 de maio de 2004, cómpre facer a seguinte corrección:
Na páxina 7.180, no número 3, punto 2. Modalidades, Modalidade A, onde di: «A.2.Estadías de ata 6 meses de duración para funcionarios e contratados non doutores», debe dicir: «A.2.Estadías de ata 6 meses de duración para funcionarios, contratados doutores cunha antigüidade como doutores inferior a 3 anos e contratados non doutores».
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 14 de abril de 2004 que derroga outra do 15 de marzo de 2002 pola que se establecían os prezos privados por servizos prestados nos laboratorios dependentes desta consellería.
CONSELLERÍA DE SANIDADE — III. OUTRAS DISPOSICIÓNS — 09/06/2004

O Decreto 44/2002, do 8 de febreiro, polo que se establece a estrutura orgánica da Consellería de Sanidade, determina no seu artigo 20 (capítulo II) que os laboratorios de saúde pública das delegacións provinciais da Consellería de Sanidade teñen atribuída a execución das análises de apoio aos servizos de saúde pública.
Así, a través destes laboratorios, a Dirección Xeral de Saúde Pública vén realizando os ensaios de control oficial a que se refiren o Real decreto 50/1993, do 13 de xaneiro, polo que se regula o control oficial dos produtos alimenticios, e o Real decreto 1397/1995, do 4 de agosto, sobre medidas adicionais.
Tamén a través dos mesmos laboratorios de saúde pública se viñan prestando a particulares e outras entidades (públicas e privadas) unha serie de servizos de control de produtos alimenticios; servizos que aparecían recollidos na Orde do 15 de marzo de 2002 e que determinaba os prezos privados que van satisfacer os usuarios daqueles servizos.
Como queira que na actualidade a oferta privada existente pode satisfacer amplamente a demanda dos servizos amparados na orde citada, carece de sentido o mantemento da oferta destes con carácter xeral; sen prexuízo de que mediante instrumentos bilaterais adecuados, se poida concertar a prestación dos servizos a determinados organismos ou entidades.
Por canto antecede, por proposta da Dirección Xeral de Saúde Pública, e en virtude das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Artigo único.-Déixase sen efecto a Orde do 15 de marzo de 2002, pola que se determinaban os prezos privados por servizos prestados nos laboratorios de saúde pública da Consellería de Sanidade.
Disposición adicional
Os servizos que ata a presente orde eran obxecto de cobramento do prezo privado correspondente, poderanse prestar a determinados organismos ou entidades, mediante instrumentos bilaterais adecuados.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de abril de 2004.
José María Hernández Cochón
Conselleiro de Sanidade
CORRECCIÓN de erros.-Resolución do 13 de febreiro de 2004 pola que se ordena a publicación do Acordo do 12 de febreiro de 2004 polo que se aproba a modificación da relación de postos de traballo da Consellería de Xustiza, Interior e Administración Local.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 09/06/2004

Publicada a dita resolución no DOG número 35, do 19 de febreiro de 2004, advírtese na páxina 2.242 a omisión do enunciado do centro de destino «XULGADO DE 1ª INSTANCIA E INSTRUCIÓN (SARRIA)» antes do posto «XU.C99.10.007.27560.010.-LIMPADOR/A».
ORDE do 16 de xuño de 2004 pola que se ditan normas para garantir os servizos esenciais durante a folga convocada para o día 18 de xuño de 2004, na Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/06/2004

O exercicio do dereito de folga queda condicionado ao mantemento dos servizos esenciais definidos no artigo 2 do Decreto 155/1988, do 9 de xuño (DOG nº 116, do 20 de xuño).
O artigo 3 do devandito decreto faculta os conselleiros competentes por razón dos servizos esenciais afectados para que, mediante orde e ante cada situación de folga determine o mínimo de actividade necesaria para asegurar o mantemento de tales servizos, e o persoal preciso para prestalos.
A fixación destes faise de acordo co seguinte criterio «Os servizos mínimos que hai que fixar para o período de folga non poderán exceder, en cada centro, departamento, servizo, etc., do número de persoas que normalmente permanecen neles con ocasión dun domingo ou día festivo, agás que se trate de órganos que tales días permanezan pechados, en cuxo caso terán que aterse ás quendas establecidas para os sábados».
O secretario do sector da Universidade da CIG comunicou a convocatoria de folga do colectivo antes citado para o día 18 de xuño de 2004, desde as 12.00 ata as 18.00 horas.
A necesaria conciliación entre o exercicio do dereito constitucional de folga e o mantemento dos servizos esenciais obriga á Administración autonómica, de acordo coa normativa vixente, a fixar uns servizos mínimos indispensables para o funcionamento dos servizos esenciais (que se fan sempre para a satisfacción dos dereitos fundamentais dos cidadáns, desde a óptica dos bens e interese da persoa), que se determina, logo de acordo das partes, da seguinte forma:
Universidade de Santiago de Compostela:
Reitorado:
-1 funcionario/a no rexistro.
-1 secretario/a do reitor ou auxiliar administrativo/a.
Campus de Santiago de Compostela:
-1 persoa por centro e outra por biblioteca nos seguintes:
* Facultade de Filoloxía.
* Facultade de Química.
* Facultade de Xeografía e Historia.
* Facultade de Ciencias Económicas e Empresariais.
* Biblioteca Xeral.
* Biblioteca Concepción Arenal.
-1 persoa por residencia e quenda.
Campus de Lugo:
No centro Biblioteca Intercentros:
-1 funcionario/a no rexistro.
-1 persoa no centro e dúas na biblioteca.
-1 persoa por residencia e quenda.
Santiago de Compostela, 16 de xuño de 2004.
Celso Currás Fernández
Conselleiro de Educación e Ordenación
Universitaria
DECRETO 118/2004, do 10 de xuño, polo que se crea o conservatorio profesional de música de titularidade do Concello de Cangas (Pontevedra) para impartir as ensinanzas correspondentes aos graos elemental e medio.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/06/2004

Segundo o disposto no artigo 31 do Estatuto de autonomía de Galicia, é competencia da Comunidade Autónoma galega a regulamentación e administración do ensino en toda a súa extensión, niveis e graos, modalidades e especialidades, e de acordo co artigo 1 do Decreto 454/2003, do 26 de decembro (Diario Oficial de Galicia do 19 de xaneiro de 2004), a Consellería de Educación e Ordenación Universitaria é o órgano da Administración da Comunidade Autónoma de Galicia ao que lle corresponden estas competencias.
O conservatorio profesional de música de Cangas vén impartindo as ensinanzas de grao elemental e medio de música con carácter provisional, primeiro ao abeiro dun convenio asinado o 8 de xullo de 1996, entre a Consellería de Educación e Ordenación Universitaria e o Concello de Cangas, e posteriormente mediante autorizacións provisionais concedidas pola Orde do 2 de xullo de 2001 (DOG do 22 de agosto) e pola Orde do 13 de outubro de 2003 (DOG do 27 de outubro).
Realizadas polo Concello de Cangas as obras necesarias para adaptar as instalacións aos requisitos mínimos previstos no artigo 15.1º do Real decreto 389/1992, do 15 de abril (Boletín Oficial del Estado do 28 de abril), solicita a creación do conservatorio profesional de música para impartir as ensinanzas dos graos elemental e medio que establece a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro).
Cumpridos todos os trámites regulamentarios, e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día dez de xuño de dous mil catro.
DISPOÑO:
Artigo 1º
Créase o conservatorio profesional de música de titularidade do Concello de Cangas (Pontevedra) para impartir as ensinanzas correspondentes aos graos elemental e medio.
Artigo 2º
Neste conservatorio impartiranse as ensinanzas dos graos elemental e medio de música reguladas pola Lei orgánica 1/1990, do 3 de outubro, de ordenación xeral do sistema educativo, e polo Decreto 253/1993, do 29 de xullo, polo que se establece o currículo do grao elemental e do grao medio das ensinanzas de música e o acceso aos ditos graos, modificado e ampliado polo Decreto 179/2003, do 27 de febreiro.
Disposición derradeira única
Facúltase o conselleiro de Educación e Ordenación Universitaria para ditar as medidas necesarias para o desenvolvemento deste decreto.
Santiago de Compostela, dez de xuño de dos mil catro.
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
DECRETO 117/2004, do 17 de xuño, polo que se acorda encargar do despacho de asuntos da Consellería de Sanidade, durante a ausencia do seu titular, ao conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 18/06/2004

Con motivo da viaxe do conselleiro de Sanidade, a Estados Unidos é necesario prover a substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade, con motivo da súa viaxe a Estados Unidos, encárgaselle o despacho dos asuntos da Consellería de Sanidade, desde o día 18 de xuño ata o seu regreso, ao conselleiro da Presidencia, Relacións Institucionais e Administración Pública.
Santiago de Compostela, dezasete de xuño de dous mil catro.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 8 de xuño de 2004 pola que se fai pública a ampliación do límite de crédito dispoñible para o ano 2004 do programa de mellora competitiva da PEME. Proxectos baseados nun diagnóstico e actuacións específicas. Subvención a fondo perdido.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 17/06/2004

As bases reguladoras das axudas do Instituto Galego de Promoción Económica publicadas mediante Resolución da directora xeral do Igape do 13 de xullo de 2001 (DOG nº 142, do 23 de xullo), para o programa de apoio á continuidade e mellora competitiva da PEME galega, prevé o establecemento de compromisos plurianuais dentro dos límites autorizados.
Con data do 23 de decembro de 2003 o Parlamento de Galicia aprobou os orzamentos xerais da Comunidade Autónoma de Galicia para o ano 2004, publicados mediante Lei 8/2003 (DOG nº 251, do 29 de decembro). Por outra parte, o Consello da Xunta de Galicia na súa reunión do 12 de febreiro de 2004 autorizou os límites de plurianualidades do Instituto Galego de Promoción Económica.
Analizadas as necesidades de fondos e co obxecto de dar resposta aos proxectos faise necesario ampliar o límite de crédito reservado.
Polo que antecede
RESOLVO:
Facer público, de acordo co importe que se relaciona a continuación, a ampliación do límite de crédito dispoñible para o ano 2004 do programa de mellora competitiva da PEME. Proxectos baseados nun diagnóstico e actuacións específicas. Subvención a fondo perdido, quedando co límite seguinte:
Partida
orzamentaria
Finalidade
Límite dispoñible
2004
02.02-11/01/01
11/02/01
Programa de mellora competitiva da PEME. Proxectos baseados nun diagnóstico e actuacións específicas. Subvención a fondo perdido.
1.769.628,37 A
Santiago de Compostela, 8 de xuño de 2004.
Margarita Rodríguez Rama
Directora xeral do Instituto Galego de Promoción
Económica
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 8 de xuño de 2004 pola que se convoca un concurso público de méritos para a selección do profesorado bolseiro de lingua, literatura e cultura galegas para as universidades de Extremadura, Granada, A Habana, Oxford e Rennes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/06/2004

Advertido erro na devandita orde publicada no DOG nº 114, do martes, 15 de xuño de 2004, cómpre facer a seguinte corrección:
Na páxina 8.473, no anexo II, punto 5, onde di: «Adecuación ao posto de traballo»; debe dicir: «Adecuación ao posto de traballo de acordo co expediente académico presentado».
ORDE do 10 de xuño de 2004 pola que se modifica a do 5 de maio de 2004, pola que se resolve o concurso público convocado na Orde do 5 de decembro de 2003, pola que se regula a concesión de subvencións a asociacións e institucións privadas sen fin de lucro para fomentar o uso social da lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/06/2004

A Orde do 10 de xuño de 2004 introduce as modificacións que cómpre facer á Orde do 5 de maio de 2004 (DOG do 14 de maio), pola que se resolve o concurso público convocado na Orde do 5 de decembro de 2003 (DOG do 16 de decembro) que regula a concesión de subvencións a asociacións e institucións privadas sen fin de lucro para fomentar o uso social da lingua galega.
Vista a proposta formulada pola comisión constituída ao abeiro do artigo 4 da devandita orde, esta consellería
DISPÓN:
Artigo 1º
A aceptación das renuncias ás subvencións concedidas na contía que se indica aos proxectos relacionados no anexo I.
Artigo 2º
A concesión de axudas polo importe que se especifica aos proxectos relacionados no anexo II. Nesta relación inclúense os proxectos que non se subvencionan polo motivos que aparecen baixo o epígrafe correspondente, de acordo cos criterios establecidos na Orde do 5 de decembro de 2003.
Artigo 3º
Contra esta resolución que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da publicación da resolución no DOG, segundo o disposto nos artigos 116 e 117 da Lei 4/1999 (BOE nº 12, do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Disposición derradeira
A presente orde entrará en vigor o día seguinte ao da súa publicación no DOG.
Santiago de Compostela, 10 de xuño de 2004.
Celso Currás Fernández
Conselleiro de Educación e Ordenación Universitaria
ANEXO I
NÚMERO
EXPEDIENTE
SOLICITANTE
OBXECTO DA SUBVENCIÓN
IMPORTE
MOTIVO DA
DENEGACIÓN
2004/0000076-0
AC NITELLA FLEXILIS
BASE C: PÁXINA WEB
450
2004/0000092-0
FEDERACIÓN GALEGA DE VELA
BASE B: CURSO DE PATRÓN DE EMBARCACIÓN: MANUAL
810
2004/00000279-0
FEDERACIÓN ESPAÑOLA RELIX. ENSINANZA (FEREGA)
BASE B: PROGRAMA DAS XORNADAS SOCIEDADE, CULTURA E RELIXIÓN
900
ANEXO II
NÚMERO
EXPEDIENTE
SOLICITANTE
OBXECTO DA SUBVENCIÓN
IMPORTE
MOTIVO DA DENEGACIÓN
2004/00000568-0
FUNDACIÓN LUCUS AUGUSTI
BASE A: PAPELARÍA E PUBLICACIÓNS PERIÓDICAS
760
2004/000001.130-0
A. AMIGOS DA TERRA GALICIA-XUVENTUDE
BASE B: XOGO DE RECICLAXE
500
2004/000001.131-0
A. AMIGOS DA TERRA GALICIA-XUVENTUDE
BASE C: PÁXINA WEB DO CENTRO DE EDUCACIÓN AMBIENTAL SAN MAMEDE
0
NON ACADAR SUFICIENTE PRIORIDADE
2004/000001.290-0
ASOCIACIÓN GALEGA DE CARRETILLEIROS
BASE C: PÁXINA WEB
0
NON SUFICIENTE PRIORIDADE
2004/000001.316-0
ASOCIACIÓN GALEGA DE CARRETILLEIROS
BASE A: REVISTA
900
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 3 de xuño de 2004 pola que se publica a renuncia de representación no Consello Galego de Consumidores e Usuarios da Asociación de Consumidores Gallegos.
CONSELLERÍA DE INNOVACIÓN, INDUSTRIA E COMERCIO — II. AUTORIDADES E PERSOAL — 11/06/2004

De acordo coa proposta efectuada polo presidente do Instituto Galego de Consumo, en virtude do establecido no artigo 7.1º d) en relación co artigo 5, parágrafo 2º do Decreto 127/1998, do 23 de abril, polo que se crea o Consello Galego de Consumidores e Usuarios,
DISPOÑO:
Artigo único.-Declarar a perda de condición de membro do Consello Galego de Consumidores e
Usuarios, do vogal da Asociación de Consumidores Gallegos, Juan Carlos Ulla Otero e do seu suplente, Manuel Edmundo Parga Rilo, ao deixar de concorrer neles os requisitos que determinaron a súa designación na Orde do 24 de outubro de 2002, pola que se nomean os membros do Consello Galego de Consumidores e Usuarios, ao presentar a Asociación de Consumidores Gallegos a súa renuncia a ter representación no Consello Galego de Consumidores e Usuarios, tal e como establece o artigo 3.1º do Decreto 127/1998, do 23 de abril, polo que se crea o Consello Galego de Consumidores e Usuarios.
Santiago de Compostela, 3 de xuño de 2004.
Juan Rodríguez Yuste
Conselleiro de Innovación, Industria e Comercio
ORDE do 14 de maio de 2004 pola que se declara de interese galego a Fundación Pública Galega de Medicina Xenómica e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 11/06/2004

Con data 27 de abril de 2004 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 14 de abril de 2004, pola que se clasifica como de interese científico sanitario a Fundación Pública Galega de Medicina Xenómica, adscribíndoa á Consellería de Sanidade que exercerá plenamente o protectorado sobre ela.
Esta fundación, de acordo co establecido no artigo 5 dos seus estatutos ten como obxecto, desenvolver actividades relacionadas coa medicina molecular, entendida como o coñecemento sobre os xenes humanos, na que conflúen varias disciplinas das ciencias da saúde, xerado a partir da incorporación das distintas técnicas moleculares consecuencia dos avances nas áreas da xenética humana, a biotecnoloxía, a terapia xénica, a farmacoxenética ou a inmunoloxía molecular, así como o coñecemento e as aplicacións derivadas do proxecto xenoma humano.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento das fundacións de interese galego,
DISPOÑO:
Primeiro.-Declarar de interese galego a Fundación Pública Galega de Medicina Xenómica, ao cumprir
os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Pública Galega de Medicina Xenómica, no Rexistro de Fundacións de Interese Galego, sección da Consellería de Sanidade, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A devandita fundación queda sometida ao disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos, quedando obrigada a renderlle contas anualmente ao protectorado e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ao protectorado, con anterioridade ao inicio do exercicio económico para o que se formula e debendo solicitar as preceptivas autorizacións do protectorado cando sexan necesarias.
Santiago de Compostela, 14 de maio de 2004.
José Mª Hernández Cochón
Conselleiro de Sanidade
ORDE do 9 de xuño de 2004 pola que se dispón o cesamento dun membro do Consello Galego de Turismo.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 17/06/2004

O Decreto 39/2001, do 1 de febreiro, de refundición en materia de Consello Galego de Turismo,
declaración de municipio turístico, galego e declaración de festas de Galicia de interese turístico recolle no seu artigo 2 o procedemento de nomeamento dos membros do Consello Galego de Turismo e dispón que se algún membro perde o carácter de representatividade do sector que o elixiu, este deberá proceder a elixir outro vogal para o seu posterior nomeamento polo conselleiro competente en materia de turismo.
En consecuencia, en uso das facultades conferidas pola dita regulamentación,
DISPOÑO:
Artigo único.-O cesamento como vogal do Consello Galego de Turismo de Mª Socorro Cea Vázquez, en representación da Deputación Provincial da Coruña, nomeada pola Orde do 6 de febreiro de 2004 da Consellería de Cultura, Comunicación Social e Turismo.
Santiago de Compostela, 9 de xuño de 2004.
Jesús Pérez Varela
Conselleiro de Cultura, Comunicación Social e
Turismo
CONSELLERÍA DE CULTURA, COMUNICACIÓN SOCIAL
E TURISMO
ORDE do 9 de xuño de 2004 pola que se dispón o nomeamento dun membro do Consello Galego de Turismo.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 17/06/2004

O Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico recolle no seu artigo 2 o procedemento de nomeamento dos membros do Consello Galego de Turismo, e dispón que se algún membro perde o carácter de representatividade do sector que o elixiu, este deberá proceder a elixir outro vogal para o seu posterior nomeamento polo conselleiro competente en materia de turismo.
En consecuencia, en uso das facultades conferidas pola dita regulamentación,
DISPOÑO:
Artigo único.-O nomeamento como vogal do Consello Galego de Turismo de Pablo Villamar Díaz, en representación da Deputación Provincial da Coruña.
Santiago de Compostela, 9 de xuño de 2004.
Jesús Pérez Varela
Conselleiro de Cultura, Comunicación Social
e Turismo
CORRECCIÓN de erros.-Decreto 109/2004, do 27 de maio, de modificación do Decreto 56/2000, do 3 de maio, polo que se regula a planificación, as medidas de coordinación e a actuación de voluntarios e entidades colaboradoras en materia de protección civil de Galicia.
CONSELLERÍA DE XUSTIZA, INTERIOR E ADMINISTRACIÓN LOCAL — I. DISPOSICIÓNS XERAIS — 16/06/2004

Publicado o devandito decreto no Diario Oficial de Galicia nº 108, do 7 de xuño de 2004, advírtese un erro no seu artigo 8.2º do mesmo, polo que cómpre a súa corrección.
Onde di:
«Artigo 8.2º:
2. O Pleno da Comisión Galega de Protección civil estará composto por:
c) Vogais:
-Representantes da Xunta de Galicia: os directores xerais de Interior e Protección Civil, de Organización e Sistemas Informáticos; de Obras Públicas; de Transportes; de Centros e Inspección Educativa; de Industria, Enerxía e Minas; de Comunicación Social e Audiovisual; de Saúde Pública; da División de Asistencia Sanitaria; de Administración Local; de Relacións Laborais; de Montes e Industrias Forestais; de Voluntariado, do organismo autónomo Augas de Galicia e o subdirector xeral de Control, Salvamento Marítimo e Loita contra a Contaminación».
Debe dicir:
«Artigo 8.2º:
2. O Pleno da Comisión Galega de Protección civil estará composto por:
c) Vogais:
-Representantes da Xunta de Galicia: os directores xerais de Interior e Protección Civil; de Organización e Sistemas Informáticos; de Obras Públicas; de Transportes; de Centros e Inspección Educativa; de Industria, Enerxía e Minas; de Comunicación Social e Audiovisual; de Saúde Pública; da División de Asistencia Sanitaria; de Administración Local; de Relacións Laborais; de Montes e Industrias Forestais; de Voluntariado, da Academia Galega de Seguridade, do organismo autónomo Augas de Galicia e o subdirector xeral de Control, Salvamento Marítimo e Loita contra a Contaminación».
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 4 de xuño de 2004 pola que se publica o tipo de xuro de referencia para o segundo semestre de 2004 para as operacións acollidas ao programa de préstamos para financiar proxectos emprendedores na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 14/06/2004

Mediante Resolución do 24 de marzo de 2003 publicouse o programa de préstamos para financiar proxectos emprendedores na Comunidade Autónoma de Galicia (DOG nº 63, do 31 de marzo).
No punto cuarto determínase a operativa do préstamo, establecéndose que o tipo de xuro variará por semestres naturais, publicándose o dito tipo de referencia para cada semestre no Diario Oficial de Galicia.
Visto o exposto e unha vez verificados os datos relativos á evolución do Mibor e Euribor, en virtude das facultades que teño conferidas,
RESOLVO:
Primeiro.-O tipo de xuro de referencia para o segundo semestre de 2004 para as operacións acollidas ao programa de préstamos para financiar proxectos emprendedores na Comunidade Autónoma de Galicia será o 2,136%.
Santiago de Compostela, 4 de xuño de 2004.
Margarita Rodríguez Rama
Directora xeral do Instituto Galego
de Promoción Económica
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 3 de xuño de 2004 pola que se autoriza o cambio de denominación do CRA de Tomiño (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/06/2004

Tendo en conta o artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria, (DOG do 21 de outubro), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autorizar o cambio de denominación do colexio que no anexo se relaciona.
Santiago de Compostela, 3 de xuño de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Tomiño.
Localidade: Tomiño.
Código do centro: 36024045
Denominación: Colexio Rural Agrupado de Tomiño.
Nova denominación: Colexio Rural Agrupado Mestre Manuel Garcés.
CONSELLERÍA DE POLÍTICA AGROALIMENTARIA E
DESENVOLVEMENTO RURAL